Diari Oficial de la Generalitat Valenciana


Sumari del DOGV 6880, del 11-10-2012 (2012/9239)

Subhasta de béns immobles a València,
-------------------------------------

### Dades del document

Número de DOGV
:   6880

Data del DOGV
:   11-10-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9239


Organisme emissor
:   Notaria d'Enrique Robles Perea

Tipus de document
:   Subhasta

Subhasta de béns immobles a València, [2012/9239]  
Enrique Robles Perea, notari del Col·legi de València, amb residència en la capital, faig constar:   
Primer. Que s'han iniciat, davant meu, els tràmits per a la venda extrajudicial per mitjà de subhasta, a instància de l'entitat Banco Español de Crédito, SA contra José Miguel Alonso Real, sobre les següents finques hipotecades:  
1. Urbana. Dènou. Vivenda interior, en sexta planta alta, que té la porta en l'escala assenyalada amb el número dèsset, composta de vestíbul, dos dormitoris, menjador, cuina, lavabo i galeria. Ocupa una superfície útil de cinquanta-cinc metres trenta decímetres quadrats; i confronta: front, replanell d'escala i les vivendes portes setze i díhuit; dreta entrant, una altra de Ramón Tamarit; esquerra, d'hereus del senyor Mortes Lerma; i fons; patis de llums de la terrassa de la porta dos.  
  
Quota: tres enters per cent (3%).  
Inscripció: en el Registre de la Propietat de València número 4, al tom 694, llibre 68 de la 3a secció de Russafa, foli 182, finca 5147.  
2. Urbana. 1 vint. Vivenda exterior en sexta planta alta, des de l'esquerra mirant la fatxada, té la porta en l'escala assenyalada amb el número díhuit, composta de vestíbul, dos dormitoris, menjador, saló, cuina, lavabo i solana en fatxada. Ocupa una superfície útil de setanta-un metres vint decímetres quadrats; i confronta: front, avinguda del General Urrutia; dreta mirant la fatxada, la vivenda porta setze, celobert i replanell d'escala; esquerra, d'hereus del senyor Mortes Lerma; i fons, la vivenda porta dèsset.  
Quota: tres enters i setanta-cinc centèsimes d'enter per cent (3,75%).  
Inscripció: en el Registre de la Propietat de València número 4, al tom 694, llibre 68 de la 3a secció de Russafa, foli 185, finca 5148.  
Les dos finques descrites formen part de l'edifici en esta ciutat de València, avinguda del General Urrutia, número trenta-tres, abans vint-i-u; el solar de les finques fa tres-cents quaranta metres huitanta-set decímetres quadrats; i confronta: front, en línia de tretze metres cinquanta centímetres, avinguda del General Urrutia; dreta entrant, en línia de vint-i-set metres huitanta centímetres, una altra de Ramón Tamarit Olmos; esquerra, en línia de vint-i-dos metres setanta centímetres, hereus del senyor Mortes Lerma; i esquenes, en una línia inclinada, finca de Vicente Alondo i Ramón Tamarit.  
Segon. Es procedirà a la subhasta de les finques i es fan saber les condicions d'esta, que són les següents:  
a) La subhasta tindrà lloc en la meua notaria situada a València, carrer de Jorge Juan, número 24, 1r, el pròxim dia 16 de novembre de 2012, a les 10.30 hores, al tipus del preu fixat en l'escriptura de constitució de la hipoteca, que és la quantitat de trenta-nou mil sis-cents seixanta-sis euros i huitanta cèntims d'euro la registral 5147 i cinquanta-set mil noranta-sis euros i quinze cèntims d'euro la registral 5148. Atesa la manifestació de ser vivenda habitual, no serà procedent la celebració de segona o ulterior subhasta.   
b) La documentació i la certificació registral a què es refereixen els articles 236.a i 236.b del Reglament Hipotecari poden consultar-se en la notaria de dilluns a divendres de les 10.00 a les 14.00 hores, i s'entendrà que tot licitador, pel sol fet de participar en la subhasta, admet i accepta com a bastant la titulació existent, i que les càrregues o gravàmens anteriors i els preferents, si n'hi ha, al crèdit de l'actor continuaran subsistents; quedarà subrogat en la responsabilitat derivada d'aquells, si la rematada s'adjudica a favor seu.  
c) La subhasta se celebrarà i regirà pel que disposa el Reial Decret Llei 6/2012, de 9 de març, de Mesures Urgents de Protecció de Deutors Hipotecaris, i l'article 236 del Reglament Hipotecari. Els postors hauran de consignar davant meu el 30% del tipus indicat.  
  
València, 24 de setembre de 2012.- El notari: Enrique Robles Perea.